
[bookmark: _Hlk165030206] Informatīvais ziņojums par Latvijas Republikas nacionālo pozīciju Nr.1 par priekšlikumu Eiropas Parlamenta un Padomes Regulai par policijas sadarbības stiprināšanu saistībā ar migrantu kontrabandas un cilvēktirdzniecības novēršanu, atklāšanu un izmeklēšanu un par Eiropola atbalsta stiprināšanu šādu noziegumu novēršanā un apkarošanā, un ar ko groza Regulu (ES) 2016/794

Iekšlietu ministrija ir sagatavojusi Latvijas Republikas nacionālās pozīcijas Nr.1 projektu par priekšlikumu Eiropas Parlamenta un Padomes Regulai par policijas sadarbības stiprināšanu saistībā ar migrantu kontrabandas un cilvēktirdzniecības novēršanu, atklāšanu un izmeklēšanu un par Eiropola atbalsta stiprināšanu šādu noziegumu novēršanā un apkarošanā, un ar ko groza Regulu (ES) 2016/794, kurš atbilstoši Ministru kabineta 2021.gada 7.septembra noteikumu Nr.606 "Ministru kabineta kārtības rullis" 113.8.apakšpunktam tiek virzīts apstiprināšanai Ministru kabinetā.
Pozīcijas projekts ir elektroniski saskaņots ar Ārlietu ministriju, Finanšu ministriju, Labklājības ministriju un Tieslietu ministriju. 
[bookmark: _GoBack]2023.gada 28.novembrī Eiropas Komisija nāca klajā ar priekšlikumu Eiropas Parlamenta un Padomes Regulai par policijas sadarbības stiprināšanu saistībā ar migrantu kontrabandas un cilvēktirdzniecības novēršanu, atklāšanu un izmeklēšanu un par Eiropola atbalsta stiprināšanu šādu noziegumu novēršanā un apkarošanā, un ar ko groza Regulu (ES) 2016/794 (turpmāk – Regulas priekšlikums). 
Regulas priekšlikuma vispārējais mērķis ir stiprināt Eiropola lomu cīņā pret migrantu kontrabandu un cilvēktirdzniecību un jo īpaši Eiropas centra cīņai pret migrantu kontrabandu (turpmāk – EMSC) lomu. 
Latvija konceptuāli pozitīvi raugās uz Regulas priekšlikumu, ciktāl tas attiecas uz mērķētiem grozījumiem Eiropola regulā[footnoteRef:1], tostarp saistībā ar EMSC. Latvija neatbalsta atsevišķu tiesību aktu par EMSC izveidi. [1: Eiropas Parlamenta un Padomes Regula (ES) 2016/794 (2016.gada 11.maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (ES OV L 135, 24.5.2016, 53.lpp.).] 

